palliseri | ഡ്രൈവർ സുന്ദരനാണ്; നിങ്ങൾ കാറിൽ കയറിയിരുന്നാൽ മതി; ആരോടും ഒന്നും പറയേണ്ട; പൾസർ സുനിയേപ്പോലെ ദ്രോഹിക്കാതെ അയാൾ എല്ലാ സുഖങ്ങളും നൽകും; അമ്മയുടെ യോഗത്തിനെത്തിയ രണ്ട് നടിമാരെ വാക്കുകൾ കൊണ്ട് പീഡിപ്പിച്ചു; ഒരാൾ മൂന്നാം വിവാഹിതനും മറ്റൊരു നടൻ രണ്ടാം വിവാഹിതനും; താരങ്ങൾക്കെതിരെ വീണ്ടും ആരോപണം - MarunadanMalayali.com\nഡ്രൈവർ സുന്ദരനാണ്; നിങ്ങൾ കാറിൽ കയറിയിരുന്നാൽ മതി; ആരോടും ഒന്നും പറയേണ്ട; പൾസർ സുനിയേപ്പോലെ ദ്രോഹിക്കാതെ അയാൾ എല്ലാ സുഖങ്ങളും നൽകും; അമ്മയുടെ യോഗത്തിനെത്തിയ രണ്ട് നടിമാരെ വാക്കുകൾ കൊണ്ട് പീഡിപ്പിച്ചു; ഒരാൾ മൂന്നാം വിവാഹിതനും മറ്റൊരു നടൻ രണ്ടാം വിവാഹിതനും; താരങ്ങൾക്കെതിരെ വീണ്ടും ആരോപണം\nJuly 17, 2017 | 11:02 AM IST | Permalink\nകൊച്ചി: നടി ആക്രമിക്കപ്പെട്ട കേസിൽ ഞെട്ടിലലാണ് അമ്മയുടെ പ്രസിഡന്റ് ഇന്നസെന്റ്. ഇരയ്‌ക്കൊപ്പമാണ് തങ്ങളെന്ന് മോഹൻലാലും മമ്മൂട്ടിയും പറയുന്നു. പൃഥ്വി രാജിനെ പേടിച്ച് ദിലീപിനെ തള്ളിപ്പറയുകയും ചെയ്തു. പക്ഷേ ഇതൊക്കെ വെറും പൊള്ളത്തരമെന്നാണ് മുതിർന്ന സിനിമാ ജേർണലിസ്റ്റായ പല്ലിശേരി പറയുന്നത്. സിനിമയിലെ സ്ത്രീകൾ സുരക്ഷിതരല്ലെന്ന് അദ്ദേഹം റിപ്പോർട്ടു ചെയ്യുന്നു. മലയാള സിനിമയിൽ വീണ്ടും ലൈംഗിക പീഡനമെന്ന ഞെട്ടിക്കുന്ന വാർത്തയാണ് മംഗളം സിനിമയിൽ പല്ലിശേരി പങ്കുവയ്ക്കുന്നത്.\nകൊച്ചിയിൽ താര സംഘടനയുടെ യോഗത്തിനിടെയാണ് അതിക്രമം എന്നാണ് പല്ലിശേരി റിപ്പോർട്ട് ചെയ്യുന്നത്. കോഴിക്കോടുകാരിയായ നടിയാണ് ഈ ദുരനുഭവം തന്നോട് പറഞ്ഞതെന്നും വ്യക്തമാക്കുന്നു. നടിയുടെ പേര് വെളിപ്പെടുത്താതെയാണ് റിപ്പോർട്ടിങ്. കൊച്ചിയിൽ നടി ആക്രമിച്ചതിന് പിന്നിലെ പലതും പുറത്തുവിട്ടത് പല്ലിശേരിയായിരുന്നു. ദിലീപുമായുള്ള ഭിന്നതയ്ക്ക് കാരണം മഞ്ജുവുമായുള്ള വിവാഹ മോചനമാണെന്നും തുറന്നെഴുതിയിരുന്നു. ആഴത്തിൽ ബന്ധങ്ങളുള്ള സിനിമാ പത്രക്കാരനാണ് പല്ലിശേരി. അതുകൊണ്ട് കൂടിയാണ് പുതിയ വെളിപ്പെടുത്തലും നിർണ്ണായകമാകുന്നത്.\nനടിയുടെ വെളിപ്പെടുത്തലെന്ന് വിശദീകരിച്ച് പല്ലിശേരി സിനിമാ മംഗളത്തിൽ റിപ്പോർട്ട് ചെയ്യുന്നത് ഇങ്ങനെ :\nഞങ്ങൾ നാലഞ്ചുപേർ അമ്മയുടെ മീറ്റിങ് കഴിഞ്ഞ് പുറത്തിറങ്ങിയപ്പോൾ കൊച്ചിയിലെ സംഭവവികാസങ്ങളിൽ ശ്രദ്ധേയരായ രണ്ടു നടന്മാർ ഞങ്ങൾക്കരുകിൽ കാർ നിർത്തി പരിഹാസത്തോടെ പറയുകയുണ്ടായി. ഒരുത്തി ഇപ്പോഴും പൾസർ സുനി പൾസർ സുനി എന്നാണ് ഊണിലും ഉറക്കത്തിലും വിളിച്ചുകൊണ്ടിരിക്കുന്നത്. അതുകൊണ്ട് ഒരു കാർ ഇപ്പോൾ വരും. ഡ്രൈവർ സുന്ദരനാണ്. നിങ്ങൾ കാറിൽ കയറിയിരുന്നാൽ മതി. ആരോടും ഒന്നും പറയേണ്ട. പൾസർ സുനിയേപ്പോലെ ദ്രോഹിക്കാതെ അയാൾ എല്ലാ സുഖങ്ങളും നൽകും. ഇങ്ങനെ പറഞ്ഞു ചിരിച്ചുകൊണ്ട് തോളത്തു കൈയിട്ട് ആ നടന്മാർ കാറിൽ കയറിപ്പോയി.\nഞങ്ങൾക്ക് ഒന്നും പറയാൻ കഴിഞ്ഞില്ല. ഗുരുതരമായ ഒരു പ്രശ്നം കത്തിയേരിയുമ്പോഴും തങ്ങളെ ആരും ഒരു ചുക്കും ചെയ്യില്ലെന്ന അഹങ്കാരത്തോടെയാണ് അവർ ഇത്രയും തരം താണരീതിയിൽ സംസാരിച്ചത്. ഇങ്ങനെയൊക്കെ അവർ ഭാര്യമാരോടും മക്കളോടും സഹോദരിമാരോടും പറയുമോ? സാറിതു സൂചിപ്പിക്കണം. പക്ഷെ എന്റെ പേര് ഒരിക്കലും പരാമർശിക്കരുത്. ഇപ്പോൾ തന്നെ സിനിമകൾ കുറവാണ് . ഇത്തരക്കാരെ സന്തോഷിപ്പിച്ചാലല്ലെ ചെറിയ ചെറിയ റോളെങ്കിലും ലഭിക്കു. സത്യം എഴുത്തുന്ന പത്രപ്രവർത്തകനായത്തുകൊണ്ടാണ് ഇക്കാര്യം സൂചിപ്പിച്ചത്.\nഈ രണ്ടുപേരിൽ ഒരാൾ മൂന്നാം വിവാഹിതനും മറ്റൊരു നടൻ രണ്ടാം വിവാഹിതനുമാണ്. ഇരുവരും ചങ്ങാതിമാരാണ്. ഒരാൾ നായകവേഷത്തിലും മറ്റൊരാൾ ക്യാരക്ടർ വേഷത്തിലും അഭിനയിക്കുന്നവരാണ്. ഇപ്പോഴത്തെ അവസ്ഥയിൽ മൂന്നാം വിവാഹക്കാരൻ ഭയന്നുവിറച്ചു നിൽക്കേണ്ട സമയമാണ്. അങ്ങനെയുള്ള അവസ്ഥയിൽ പോലും സന്തോഷം കൊണ്ട് മതിമറന്നും സഹനടികളോട് ലൈംഗികഭാഷയിൽ സംസാരിച്ചും അഹങ്കരിക്കുന്നത് ഞെട്ടലുണ്ടാക്കുന്ന വാർത്തയാണ്. അതുകൊണ്ടുതന്നെയാണ് ഇപ്പോഴത്തെ കേസിൽ യഥാർത്ഥ പ്രതികൾ വല പൊട്ടിച്ച് രക്ഷപ്പെടും എന്ന് എനിക്ക് മനസ്സിലായത്.-പല്ലിശേരി കുറിക്കുന്നു.


NEWS | അക്കൗണ്ട് തുറന്ന രാജേട്ടൻ തന്നെ അത് പൂട്ടിച്ചോ? 'തിരിനാളം' തെളിച്ച ഗുട്ടൻസ് കലക്കിയെടുത്ത് പാവം അണികൾ.. - Malayalivartha.com Widgets Magazine\n10 MAY 2021 06:55 PM IST\n2016-ല് നിയമസഭയിലേക്ക് ഒരു താമരയായ് ഒ. രാജഗോപാല് കടന്നു വരുമ്പോള് കേരളത്തിലെ ബി.ജെ.പി. അണികള് ആവേശത്തിലായിരുന്നു. ഇനിയങ്ങോട്ടു പിണറായി വിജയന് സര്‍ക്കാരിനെ ഒറ്റയ്ക്ക് നേരിട്ട് നഖശിഖാന്തം എതിര്‍ത്ത് രാജേട്ടനു പിന്നാലെ വിരിയാനിരിക്കുന്ന താമരകളെ സ്വപ്‌നം കണ്ടിരുന്ന നേതാക്കള്‍ക്കും അണികള്‍ക്കും അധികം വൈകാതെ തന്നെ അപകടം മണത്തു.\nആദ്യ പിണറായി സര്‍ക്കാരിന്റെ സ്പീക്കര് സ്ഥാനത്തേക്ക് ശ്രീരാമകൃഷ്ണന് അനുകൂലമായി വോട്ടു രേഖപ്പെടുത്തി ഒ.രാജഗോപാല് ഏവരെയും ഞെട്ടിച്ചു.\nവിവാദമായതോടെ സ്പീക്കറുടെ പേരിലെ 'ശ്രീരാമനും കൃഷ്ണനു'മാണ് തന്നെ ആകര്‍ഷിച്ച ഘടകമെന്ന വിചിത്ര ന്യായീകരണവുമായി ഒ. രാജഗോപാല് രംഗത്തെത്തി.\nപൗരത്വ ബില്ലിനിനെതിരേ ഇടതു മുന്നണിയും കോണ്‍ഗ്രസും ഒരുമിച്ചു കേന്ദ്ര സര്‍ക്കാരിനെതിരേ പ്രമേയം പാസാക്കിയപ്പോഴും ഒ. രാജഗോപാല് എതിര്‍പ്പ് പ്രകടിപ്പിക്കാതെ മാതൃക കാട്ടിയതും ബിജെപിയെ നിരാശരാക്കി.\nപിന്നേടങ്ങോട്ട് ഒളിഞ്ഞും തെളിഞ്ഞും പിണറായി സ്തുതി പതിവാക്കിയതോടെ രാജേട്ടാ എന്നു സ്‌നേഹത്തോടെ വിളിച്ചിരുന്ന അണികള് ഉള്ളുകൊണ്ടെങ്കിലും അക്ഷരം മാറ്റി വിളിച്ചു തുടങ്ങിയെന്നതാണ് യാഥാര്‍ത്ഥ്യം.\nനേതാക്കളാകട്ടെ മുതിര്‍ന്ന നേതാവിനെ വിമര്‍ശിക്കാനാകാതെ കുഴഞ്ഞു. ഓര്‍മ്മക്കുറവെന്നും പ്രായാധിക്യമെന്നും അണികളോടു വിശദീകരണം നല്‍കി അവര് മുഖം രക്ഷിക്കാന് ശ്രമിച്ചു. എന്നാല് ഓര്‍മ്മ ഇത്തിരി കൂടുതലായതിന്റെ കുഴപ്പമാണെന്നു അണികള്‍ക്കു വഴിയേ പിടികിട്ടിത്തുടങ്ങി.\nഒടുവില് നേമത്ത് കുമ്മനം രാജശേഖരന്റെ പ്രചരണത്തെ മങ്ങിപ്പിക്കുന്ന വിധം നിരന്തരം പ്രസ്താവനകളുമായി രംഗത്തെത്തുകയും സിറ്റിംഗ് സീറ്റ് നഷ്ടപ്പെടുത്തുകയും ചെയ്തതോടെ ഒ. രാജഗോപാല് എന്ന നേതാവിനെ അണികള് പൂര്‍ണ്ണമായും കൈവിട്ടു.\nപിണറായി വിജയന് സര്‍ക്കാരിന്റെ രണ്ടാം വരവിനെ 'വിളക്കുതെളിച്ച്' ഇടതുപക്ഷം സ്വീകരിച്ചപ്പോഴും ഒ. രാജഗോപാലും വെറുതെയിരുന്നില്ല. കത്തിച്ചു ഫെയ്‌സ്ബുക്കില് ഒരു തിരിനാളം.\nചെറിയൊരു ആശ്വാസത്തിന് ബംഗാളില് അക്രമിക്കപ്പെടുന്ന ബിജെപി പ്രവര്‍ത്തകരെ ഓര്‍ത്തിട്ടുണ്ടെന്നു മാത്രം. എങ്കിലും ഇത്തവണ അണികള്‍ക്കോ നേതാക്കള്‍ക്കോ തങ്ങളുടെ രാജേട്ടന്റെ 'ഇരട്ടത്താപ്പ്' കണ്ട് വലിയ ഞെട്ടലൊന്നുമുണ്ടായില്ല.\nഇനി പലതും കാണാനിരിക്കുന്നതല്ലേ ഉള്ളൂവെന്നാണ് സൂചനകള്. എത്ര വലിയ നേതാവായാലും പാര്‍ട്ടി നടപടി എടുക്കാത്തതാണ് സിറ്റിംഗ് സീറ്റു കൂടി നഷ്ടമാക്കുന്നതില് കാര്യങ്ങളെത്തിച്ചതെന്ന് വിലയിരുത്തുന്ന നേതാക്കളും അണികളുമുണ്ട്.\nഎന്നാല് ഒ. രാജഗോപാലിന്റെ വീഴ്ചകള് കേന്ദ്ര നേതൃത്വത്തിന്റെ ശ്രദ്ധയില് യഥാവിധം അവതരിപ്പിക്കാത്തതാണ് കുഴപ്പമെന്നും അഭിപ്രായപ്പെടുന്നവരുണ്ട്.\nകേരള ചലച്ചിത്ര അക്കാദമിയുടെ ചെയര്‍മാന് സ്ഥാനത്തേക്കു സംവിധായകന് കമലിനു ശേഷം ആരുവരുമെന്നു പ്രവചിക്കാന് ആര്‍ക്കും കഴിയില്ല. എന്നാല് ആ സ്ഥാനത്തേക്കൊരു നോമിനി പിണറായി വിജയനു മുന്നില് എത്തിയിട്ടുണ്ടെന്നു വേണം കരുതാന്.\nഅങ്ങനെയെങ്കില് ഈ 'തിരിനാളം' കൂടി തെളിച്ചു വച്ചതിന്റെ ഗുട്ടന്‍സ് അന്നു കേരളത്തിലെ പാവം ബി.ജെ.പി അണികള്‍ക്കു മുന്നില് തെളിഞ്ഞു വരുമെന്നു പ്രതീക്ഷിക്കാം.\nഐഷ സുല്‍ത്താന ഇന്ന് അന്വേഷണ സംഘത്തിന് മുന്നില് ഹാജരാകും; ലക്ഷദ്വീപിനു വേണ്ടിയുള്ള പോരാട്ടത്തില് നിന്നും ഒരടി പോലും പിന്നോട്ടു പോകിലെന്ന് ഐഷ (7 minutes ago)\nഅമേരിക്ക ഉൾപ്പടെ 14 രാജ്യങ്ങൾ; ഒരു വർഷത്തിന് ശേഷം വിനോദസഞ്ചാരികള്‍ക്ക് പ്രവേശനം അനുവദിച്ച് യൂറോപ്യന് യൂണിയന്, നിയന്ത്രണങ്ങള് നീക്കിയെങ്കിലും യൂറോപ്പിലെത്തുന്ന സഞ്ചാരികള് കോവിഡ് പ്രോട്ടോകോള് (15 minutes ago)\nമുഖ്യമന്ത്രി പിണറായി വിജയന്റെ മക്കളെ തട്ടിക്കൊണ്ടു പോകാന് സുധാകരന് പദ്ധതിയിട്ടിരുന്നു... ആ വിവരം തന്നോടും ഒരാള് പറഞ്ഞിരുന്നു... വാര്‍ത്താ സമ്മേളനത്തില് മുഖ്യമന്ത്രി പറഞ്ഞത് സത്യമെന്ന് തുറന്ന് പറഞ (16 minutes ago)\nലൈവായി ചിരിപ്പിച്ചു കൊന്നു... കുറേ നാളായി ചൊറിഞ്ഞ കെ സുധാകരന് എല്ലാംകൂടി തീര്‍ത്ത് ഒരുമിച്ച് നല്‍കി പിണറായി വിജയന്; പിണറായിയെ തല്ലിയെന്ന് വീമ്പിളക്കി നടന്ന സുധാകരന്റെ ചരിത്രവും ഭൂമിശാസ്ത്രവും ലൈവായി (16 minutes ago)\nഎന്റെ അഭ്യാസം കണ്ട് പേടിച്ചു... മുഖ്യമന്ത്രി പറഞ്ഞതിന് പിന്തുണയുമായെത്തിയ എ.കെ. ബാലനും സുധാകരന് കണക്കിന് കൊടുത്തു; ഞാന് ചവിട്ടി എന്റെ അഭ്യാസം കണ്ട് പേടിച്ചു എന്ന് പറയുന്ന സുധാകരനെ പറ്റി എല്ലാവരും അറി (25 minutes ago)\nഐഷ സുല്‍ത്താന ഇന്ന് അന്വേഷണ സംഘത്തിന് മുന്നില് ഹാജരാകും; ലക്ഷദ്വീപിനു വേണ്ടിയുള്ള പോരാട്ടത്തില് നിന്നും ഒരടി പോലും പിന്നോട്ടു പോകിലെന്ന് ഐഷ (27 minutes ago)\nഞെട്ടിത്തരിച്ച് കേരളം... കെ. സുധാകരന്റെ അഭ്യാസ മുറകള് ഒന്നൊന്നായി പിണറായി വിജയന് പറയുമ്പോഴും ഇതൊട്ടും പ്രതീക്ഷിച്ചില്ല; സ്‌കൂള് വിദ്യാര്‍ഥികളായിരിക്കെ തന്റെ മക്കളെ തട്ടിക്കൊണ്ടുപോകാന് സുധാകരന് പദ (29 minutes ago)\nആദ്യം കുത്തിവെച്ചത് കോവിഷീല്‍ഡും രണ്ടാമത് കോവാക്സിനും... അഞ്ചുമിനിറ്റിനിടെ സ്ത്രീക്ക് ലഭിച്ചത് രണ്ടു ഡോസ് വാക്സിന്! പിന്നാലെ സംഭവിച്ചത്... (32 minutes ago)


ചുറ്റുമതില് നിര്‍മിച്ച ശേഷം മാത്രം ഗൃഹപ്രവേശം, സ്റ്റോറേജ് സ്പേസിനും സ്ഥാനമുണ്ട് | things to know about vastu shastra\nNov 17, 2018, 09:36 AM IST\nവാസ്തുവിനെപ്പറ്റിയുള്ള അന്ധവിശ്വാസം നമുക്കൊരിക്കലും നല്ലതായി ഭവിക്കുകയില്ല.\n# ഡോ. ബി. അര്‍ജുന്\nPhoto:Joy Studio Design Gallery\nവീട് പണിയുന്നതിനായി നമ്മള് കണ്ടുവച്ചിരിക്കുന്ന വസ്തുവിലോ പറമ്പിലോ നടത്തുന്ന ആഴത്തിലുള്ള ഒരു വസ്തുതാന്വേഷണമാണ് വാസ്തുശാസ്ത്രം. വാസ്തുവിനെ വെറുമൊരു വിശ്വാസമായോ വലിയൊരു ശാസ്ത്രമായോ നമുക്ക് സമീപിക്കാം. കാര്യമെന്തായാലും പ്രകൃതിയുമായി സമരസപ്പെട്ടു പോകുന്ന ഒരു ഗൃഹനിര്‍മാണ രീതിയാണ് വാസ്തു നിഷ്‌കര്‍ഷിക്കുന്നത്.\nകാറ്റിനും വെളിച്ചത്തിന്റ ഏറ്റവും വലിയ ഉറവിടമായ സുര്യനും പ്രാധാന്യം നല്‍കുന്ന ഗൃഹരൂപകല്‍പ്പനയാണ് ഇത്തരം രീതികളില് അവലംബിച്ചുവരുന്നത്. ഇവ രണ്ടും യഥേഷ്ടം വീടിനുള്ളില് ലഭ്യമാക്കുകയെന്ന ലക്ഷ്യമാണ് വാസ്തുശാസ്ത്രത്തിന് പിന്നില്.\nതെക്കു പടിഞ്ഞാറുഭാഗങ്ങള് ഉയര്‍ന്നിരിക്കുകയും വടക്കുകിഴക്കു ഭാഗങ്ങള് അല്പം താഴ്ന്നിരിക്കുന്നതുമായ ഭൂമിയാണ് ഗൃഹനിര്‍മാണത്തിന് ഏറ്റവും അനുയോജ്യമായത്. ഇത്തരം ഭൂപ്രദേശങ്ങളില് പകല് നേരത്ത് സൂര്യപ്രകാശം ലഭിക്കുകയും ചെയ്യുന്നതിനാല് വീടിനുള്ളില് വെളിച്ചത്തിന്റെ കുറവ് ഒരിക്കലും അനുഭവപ്പെടുകയില്ല.\nവടക്ക് അല്ലെങ്കില് കിഴക്കു ഭാഗത്തേക്ക് ദര്‍ശനം കിട്ടുന്ന തരത്തില്‍വീടു പണിയുകയും മുന്‍വശത്തെ പ്രധാനവാതിലിന് മറ്റു വാതിലുകളെ അപേക്ഷിച്ച് അല്പം വലുപ്പവും ഭംഗിയും കൂടുതലുമായിരിക്കാന് ശ്രദ്ധിക്കുകയും വേണം. ഓഫീസിലായായും വീട്ടിലായായും വടക്കു കിഴക്കു ഭാഗത്തേക്ക് മുഖം തിരിഞ്ഞിരിക്കുന്നത് പ്രകൃതിയില് നിന്നുള്ള ഊര്‍ജം നേരിട്ട് ലഭിക്കുന്നതിന് കാരണമാകുന്നു.\nഒരു വീടിന്റെ ഏറ്റവും പ്രധാനപ്പെട്ട ഭാഗം അതിന്റെ അടുക്കളയാണ്. വടക്കു പടിഞ്ഞാറ്, വടക്കു കിഴക്ക് അല്ലെങ്കില് തെക്ക് കിഴക്ക് ഭാഗങ്ങള് അടുക്കളക്ക് അനുയോജ്യമാണ്. കിഴക്കോട്ട് അഭിമുഖമായി തീകൂട്ടുന്നതാണ് നല്ലത്. അടുക്കളയില് കിഴക്ക് ദിശയില് ജനല് സ്ഥാപിക്കാന് മറക്കരുത്. കിടപ്പുമുറികള്‍ക്ക് മൂലകളില് (കോണ് ഗൃഹങ്ങള്) സ്ഥാനം നിശ്ചയിക്കുക. വീടിന്റെ വടക്ക് പടിഞ്ഞാറുള്ള മുറികള് അതിഥികള്‍ക്കും ബന്ധുക്കള്‍ക്കും താമസിക്കുന്നതിനായി നല്‍കാം.\nവീട്ടിലെ പൂജാമുറിക്കായി കിഴക്കോ പടിഞ്ഞാറോ ഭാഗങ്ങള് തിരഞ്ഞെടുക്കാം. ദൈവങ്ങളുടെ ചിത്രങ്ങള് ഉപയോഗിക്കുന്നവര് അവ കിഴക്കോട്ടോ, പടിഞ്ഞാറോട്ടോ അഭിമുഖമായി സ്ഥാപിക്കണം. അധിക വീടുകളിലും കിണര് എന്നത് അപ്രത്യക്ഷമായികൊണ്ടിരിക്കുകയാണ്. പറമ്പില് വടക്കു കിഴക്കേ മൂലയിലായി കിണറിനുള്ള സ്ഥാനം നിശ്ചയിക്കാം. തെക്കു പടിഞ്ഞാറെ മൂലയിലും ഇതിനു സ്ഥാനമുണ്ട്.\nവീട്ടിലെ സ്റ്റോറേജ് സ്പേസുകള്‍ക്കും അതിന്റേതായ സ്ഥാനങ്ങള് വാസ്തുവിധിപ്രകാരമുണ്ട്. വീടിന്റെ വടക്കുഭാഗം എപ്പോഴും തുറസ്സായി ക്രമീകരിക്കാന് ശ്രദ്ധിക്കുക. ആ ഭാഗത്ത് സ്റ്റോറേജ് സ്പേസുകള് ഒഴിവാക്കുക. കണ്ണാടിയുള്ള അലമാരകള് വീടിന്റെ പ്രധാന വാതിലിനു നേരെ വരാതിരിക്കാന് നോക്കുക. അനാവശ്യമായതും അസൗകര്യമുണ്ടാക്കുന്നതുമായ തള്ളലുകളും മൂലകളും ഇടനാഴികളുമൊക്കെ പരമാവധി ഒഴിവാക്കുക.\nചുറ്റുമതില് നിര്‍മിച്ചശേഷം മാത്രം ഗൃഹപ്രവേശം നടത്താന് ശ്രമിക്കുക. ഇതു ചുറ്റുമുള്ള വാസ്തുദോഷങ്ങള് തടയാന് സഹായിക്കും. ക്ഷേത്രങ്ങളില് നിന്നും ഏകദേശം 150 അടി ദൂരത്തില് വീടുകള് നിര്‍മിക്കുന്നതാണ് ഉത്തമം. കൂവളം, കാഞ്ഞിരം, പുളി തുടങ്ങിയ മരങ്ങള് ചുറ്റുമതിലിന് പുറത്ത് വെച്ചു പിടിപ്പിക്കാന് ശ്രദ്ധിക്കുക.\nവാസ്തു നിഷ്‌കര്‍ഷിക്കുന്ന കുറേയേറെ മാനദണ്ഡങ്ങള് ശാസ്ത്രവും അംഗീകരിച്ചതാണ്. എന്നാല് വാസ്തുവിനെപ്പറ്റിയുള്ള അന്ധവിശ്വാസം നമുക്കൊരിക്കലും നല്ലതായി ഭവിക്കുകയില്ല. നമ്മള് കെട്ടിപ്പൊക്കുന്ന വീട്ടില് സ്വന്തം കുടുംബത്തോടൊപ്പം സന്തോഷത്തോടെയും സമാധാനത്തോടെയും ജീവിക്കുക എന്നതാണ് ഏറ്റവും വലിയ കാര്യം. ബാക്കിയെല്ലാം രണ്ടാമതാണ്.


(Saiju Kurup )| താരമാകുമെന്ന് ഒരിക്കലും കരുതിയിട്ടില്ല, സഹനടന് എന്ന നിലയില് സന്തുഷ്ടനാണ് സൈജു കുറുപ്പ് | completed 15 years in the film industry Saiju Kurup says happy to being As supporting actor\nതാരമാകുമെന്ന് ഒരിക്കലും കരുതിയിട്ടില്ല, സഹനടന് എന്ന നിലയില് സന്തുഷ്ടനാണ് സൈജു കുറുപ്പ്\n18 Nov 2020 6:30 AM GMT\nനായകന് മുതല് വില്ലന് വരെ, കോമഡി മുതല് സീരിയസ് വേഷങ്ങള്. മയൂഖത്തിലൂടെ അരങ്ങേറ്റം കുറിച്ച സൈജു കുറുപ്പ് മലയാള സിനിമയില് പതിനഞ്ച് വര്‍ഷം പിന്നിടുകയാണ്. ഉണ്ണിമുകുന്ദന് നായകനായ മേപ്പടിയാന് എന്ന സിനിമയുടെ ചിത്രീകരണത്തിരക്കിലാണ് താരമിപ്പോള്. കരിയറിലെ പതിനഞ്ച് വര്‍ഷങ്ങള്‍ക്കിടെ നിരവധി വ്യത്യസ്തല കഥാപാത്രങ്ങള്‍ക്ക് ജീവന് നല്‍കിയെങ്കിലും താനൊരു ബഹുമുഖ നടനാണെന്ന് കരുതുന്നില്ലെന്നാണ് സൈജു കുറുപ്പിന്റെ നിലപാട്. ടൈസ് ഓഫ് ഇന്ത്യയ്ക്ക് നല്‍കിയ അഭിമുഖത്തിലാണ് താരത്തിന്റെ പ്രതികരണം.\nഎന്നെ ബഹുമുഖ സ്വഭാവമുള്ള ഒരു നടന് തന്നെ അങ്ങനെ വിശേഷിപ്പിക്കാമോ എന്ന് എനിക്കറിയില്ല. ഞാന് പഠിക്കുകയാണ്, എനിക്ക് വളരെ നല്ല കഥാപാത്രങ്ങള് ലഭിക്കുകയും ചെയ്യുന്നു. എന്നെ പരിഗണിക്കുകയും വ്യത്യസ്ത വിഭാഗങ്ങളില് പെട്ട വേഷങ്ങള് ചെയ്യാനുള്ള അവസരങ്ങള് നല്‍കുകയും ചെയ്ത ചലച്ചിത്ര പ്രവര്‍ത്തകര്‍ക്കും എഴുത്തുകാര്‍ക്കും നന്ദി. ഇന്ന് ലഭിക്കുന്ന വേഷങ്ങളില് ഞാന് ഭാഗ്യവാനാണ്, നാളെ അങ്ങനെയായിരിക്കില്ലെന്ന് എനിക്കറിയാം. അതിനാല്, ആവേശമോ ഉത്കണ്ഠയോ ഇല്ലെന്നും സൈജു കുറുപ്പ് പറയുന്നു.\nനായക നടനായി തുടക്കം. എന്നാല് ഇപ്പോള് സൈജു കുറുപ്പ് ശ്രദ്ധേയനാവുന്നത് സഹതാരം സ്വഭാവ നടന് എന്നീ നിലകളിലാണ്. എന്നാല് ഇപ്പോള് ലഭിക്കുന്ന വേഷങ്ങളില് സന്തുഷ്ടനാണ് എന്നാണ് സൈജു കുറിപ്പ് പറയുന്നത്.\nഅപ്രതീക്ഷിതമായാണ് സിനിമയിലെത്തുന്നത്. മയൂഖത്തിന് ശേഷമാണ് ഒരു നടനാകാനുള്ള ആഗ്രഹം ഉണരുന്നത്. എന്റെ രണ്ടാമത്തെ സിനിമയായിരുന്നു ലയണ്. വെറും മൂന്ന് സീനുകളേ ഉണ്ടായിരുന്നുള്ളൂ. അത്തരം വേഷങ്ങള് ചെയ്യുന്നതില് എനിക്ക് കുഴപ്പമില്ല. ഞാന് ഒരു താരമാകുമെന്ന് ഞാന് ഒരിക്കലും കരുതിയിരുന്നില്ല. ഇതാണ് എന്റെ കരിയറും. നായകന് എന്ന നിലയില് നിരവധി വെല്ലുവിളികള് ഉണ്ടായിരുന്നു. പക്ഷേ ഒരു സഹനടനെന്ന നിലയില് എനിക്ക് ധാരാളം രസകരമായ വേഷങ്ങള് ചെയ്യാനുണ്ടെന്ന് ഞാന് പറയും. ഇപ്പോഴത്തെ സാഹചര്യത്തില് ഞാന് സന്തുഷ്ടനാണ്. എനിക്ക് ലഭിക്കുന്ന റോളുകള് വിവേകത്തോടെ തിരഞ്ഞെടുക്കുന്നു. എനിക്ക് ചുറ്റും സിനിമകളുമുണ്ട്.


മഞ്ജു എന്തിന് കള്ളം പറഞ്ഞു, കാസ്‌ട്രോയെ ചാരി മഞ്ജു എഴുതിയത് തന്നെ കുറിച്ച് തന്നെ!! | A big mistake on Manju Warrier facebook post about Fidel Castro - Malayalam Oneindia\nUpdated: Mon, Nov 28, 2016, 11:07 [IST]\nദിലീപ് - കാവ്യ മാധവന് വിവാഹത്തിന് ശേഷം മഞ്ജു വാര്യരുടെ പ്രതികരണം അന്വേഷിച്ച് പോയ സോഷ്യല് മീഡിയ ആരാധകര്‍ക്ക് ഏറ്റവുമൊടുവില് കിട്ടിയത് മഞ്ജു വാര്യരുടെ ഫേസ്ബുക്ക് പോസ്റ്റാണ്.\nസഖാക്കള്‍ക്ക് വിടി ബല്‍റാമിന്റെ ക്ലാസിക്ക് മറുപടി.. ഇതിലും മികച്ച ഷോട്ട് സ്വപ്‌നങ്ങളില് മാത്രം!\nക്യൂബന് വിപ്ലവ നായകന് ഫിദല് കാസ്‌ട്രോയെ കുറിച്ച് മഞ്ജു വാര്യര് എഴുതിയ ഫേസ്ബുക്ക് പോസ്റ്റ് പെട്ടന്നാണ് സോഷ്യല് മീഡിയയില് തരംഗമായത്. ഫിദല് കാസ്‌ട്രോയെ കുറിച്ചാണ് മഞ്ജു എഴുതിയത് എങ്കിലും അതിലെ വാക്കുകള് ദിലീപിനുള്ള മറുപടിയാണെന്ന് വ്യക്തമാണ്. ആ വരികളിലെ ഒരു കള്ളമാണ് അതിന് ആധാരം.\nഫിദല് കാസ്‌ട്രോയ്ക്ക് ആദരാഞ്ജലികള് നേര്‍ന്നുകൊണ്ട് മഞ്ജു ഫേസ്ബുക്ക് പോസ്റ്റില് എഴുതിയ ഒരു വരി ഇങ്ങനെയായിരുന്നു; 'മൈ ലൈഫ് എന്ന പുസ്തകം വായിച്ച ചെറുപ്പകാലം തൊട്ടേ, തോല്‍ക്കാന് തയ്യാറാകാതിരുന്ന ആ ജീവിതം നല്‍കിയ പ്രചോദനം ചെറുതല്ല. തോല്‍ക്കരുത് എന്ന് പഠിപ്പിച്ചതിന്റെ പേരിലാകാം വരും കാലം അദ്ദേഹത്തെ ഓര്‍മിയ്ക്കുന്നത്'\n2006 ല് എഴുതിയ പുസ്തകം\n2006 ലാണ് ഫിദല് കാസ്ട്ര മൈ ലൈഫ് എന്ന പുസ്തകം എഴുതിയത്. അന്ന് മഞ്ജുവിന് പ്രായം 28 ആയിരിക്കാം. വിവാഹം കഴിഞ്ഞ് മഞ്ജു കുഞ്ഞിന് ജന്മം നല്‍കിയിരിയ്ക്കുന്നു. വിവാഹം കഴിഞ്ഞ് പത്ത് വര്‍ഷം കഴിഞ്ഞാണ് കാസ്‌ട്രോയുടെ മൈ ലൈഫിന്റെ പതിപ്പ് ഇറങ്ങുന്നത്. അപ്പോഴേക്കും അത് മകള് മീനാക്ഷിയുടെ ചെറുപ്പകാലമായി.\nഎന്നാല് തെറ്റ് മനസ്സിലാക്കിയ മഞ്ജു ഫേസ്ബുക്ക് പോസ്റ്റ് പിന്നീട് തിരുത്തുകയുണ്ടായി. 'ചെറുപ്പകാലം' എന്നെഴുതിയതിലെ 'ചെറുപ്പം' തിരുത്തിയപ്പോള് പോസ്റ്റിലെ വരികള്, 'മൈ ലൈഫ് എന്ന പുസ്തകം വായിച്ച കാലം തൊട്ടേ' എന്നായി.\nഒരിക്കല് കൂടെ വായിക്കൂ\nഇതാണ് മഞ്ജു വാര്യരുടെ ഫേസ്ബുക്ക് പോസ്റ്റ്. ഫിദല് കാസ്‌ട്രോയെ ചാരി മഞ്ജു വാര്യര് തന്നെ കുറിച്ച് തന്നെ എഴുതിയ ഫേസ്ബുക്ക് പോസ്റ്റായിട്ടാണ് ഇതിനെ ആരാധകര് കാണുന്നത്.\nmanju warrier facebook actress fidel castro മഞ്ജു വാര്യര് ഫിദല് കാസ്‌ട്രോ ഫേസ്ബുക്ക് നടി\nA big mistake on Manju Warrier facebook post about Fidel Castro


സിപിഎം ബ്രാഞ്ച് സെക്രട്ടറിയുടെ കൊലപാതകം; പ്രതി പിടിയിൽ\nKollam, First Published Dec 30, 2018, 10:01 AM IST\nവ്യാജ മദ്യമാഫിയയില്‍പ്പെട്ട സുനിലാണ് കൊലപ്പെടുത്തിയതെന്ന് സിപിഎം ആരോപിച്ചിരുന്നു. പ്രദേശത്തെ വ്യാജ മദ്യമാഫിയക്ക് എതിരെ സിപിഎം നടത്തിയ പ്രവര്‍ത്തനങ്ങളില് ദേവദത്തന് സജീവമായിരുന്നു.\nകൊല്ലം: കൊല്ലത്ത് സി പി എം ബ്രാഞ്ച് സെക്രട്ടറിയെ കുത്തിക്കൊന്ന സംഭവത്തില് പ്രതി പിടിയില്. പവിത്രേശ്വരം സ്വദേശി സുനിൽ കുമാറിനെയാണ് എഴുകോൺ എസ് ഐയുടെ നേതൃത്വത്തിലുള്ള സംഘമാണ് പിടി കൂടിയത്. കൊല്ലം പവിത്രേശ്വരം ഇരുതനങ്ങാട് സ്വദേശി ദേവദത്തനെയാണ് കഴിഞ്ഞ ദിവസം കുത്തിക്കൊന്നത്.\nവ്യാജ മദ്യമാഫിയയില്‍പ്പെട്ട സുനിലാണ് കൊലപ്പെടുത്തിയതെന്ന് സിപിഎം ആരോപിച്ചിരുന്നു. പ്രദേശത്തെ വ്യാജ മദ്യമാഫിയക്ക് എതിരെ സിപിഎം നടത്തിയ പ്രവര്‍ത്തനങ്ങളില് ദേവദത്തന് സജീവമായിരുന്നു. ഇന്നലെ ഉച്ചയ്ക്ക് രണ്ട് മണിക്കാണ് സംഭവം നടന്നത്. ബൈക്കില് സഞ്ചരിക്കുകയായിരുന്ന ദേവദത്തനെ സുനില് ഇരുമ്പുവടികൊണ്ട് ആക്രമിക്കുകയായിരുന്നു. തലയ്ക്കും വാരിയെല്ലിനും പരിക്കേറ്റ ദേവദത്തനെ കൊല്ലത്തെ സ്വകാര്യ ആശുപത്രിയില് എത്തിച്ചെങ്കിലും ജീവന് രക്ഷിക്കാനായില്ല.\nസുനിലിന് കോണ്‍ഗ്രസ് ബന്ധമുണ്ടെന്നാണ് സിപിഎമ്മിന്‍റെ ആരോപണം. സിപിഎമ്മിന്‍റെ നേതൃത്വത്തില് ഭരണം നടക്കുന്ന പവിത്രേശ്വരം സര്‍വ്വീസ് സഹകരണ ബാങ്കില് ഇന്ന് തെരഞ്ഞെടുപ്പ് നടക്കാനിരിക്കെയാണ് കൊലപാതകം.\nLast Updated Dec 30, 2018, 10:38 AM IST


ജീവിക്കാന് ഏറ്റവും മികച്ച നഗരങ്ങൾ; 111 നഗരങ്ങളുടെ പട്ടികയിൽ ഇടം നേടി ഗുജറാത്തിലെ മൂന്ന് നഗരങ്ങള് | surath|vadodara|ahammadabad wall|best city\nജീവിത നിലവാരത്തിന് 79.50 പോയിന്റ് ലഭിച്ച വഡോദര പട്ടികയിൽ എട്ടാം സ്ഥാനത്താണ്.\nജീവിക്കാന് ഏറ്റവും മികച്ച നഗരങ്ങളെ കണ്ടെത്തുന്നതിനായുള്ള ഈസ് ഓഫ് ലിവിംഗ് സൂചിക (Ease of Living Index) കേന്ദ്ര സര്‍ക്കാര് പുറത്തിറക്കിയിരിക്കുകയാണ്. 10 ലക്ഷത്തില് കൂടുതല് ജനസംഖ്യയുള്ള നഗരങ്ങളും 10 ലക്ഷത്തില് താഴെ ജനസംഖ്യയുള്ള നഗരങ്ങളും ഉള്‍പ്പെടുന്ന രണ്ട് വിഭാഗങ്ങളിലായി 111 നഗരങ്ങളുടെ പട്ടികയാണ് പുറത്തിറക്കിയത്. ഇതിൽ ഗുജറാത്തിലെ മൂന്ന് നഗരങ്ങള് ഇടം നേടി.\nപട്ടികയിലെ ആദ്യ 10 നഗരങ്ങളില് അഹമ്മദാബാദ്, സൂററ്റ്, വഡോദര എന്നി നഗരങ്ങളാണ് ഇടംപിടിച്ചത്. അഹമ്മദാബാദ് മൂന്നാം സ്ഥാനത്തും സൂറത്ത് അഞ്ചാം സ്ഥാനത്തും വഡോദര എട്ടാം സ്ഥാനത്തുമാണ് എത്തിയിരിക്കുന്നത്. വിദ്യാഭ്യാസം, ആരോഗ്യം, ശുചിത്വം, ഗതാഗതം, സുരക്ഷ, സാമ്ബത്തിക വികസന അവസരങ്ങള്, ഹരിത നഗരം, വൈദ്യുതി ഉപഭോഗം തുടങ്ങിയ മാനദണ്ഡങ്ങളുടെ അടിസ്ഥാനത്തിലാണ് പട്ടിക തയ്യാറാക്കിയിരിക്കുന്നത്.\nread also:സി.ബി.എസ്.ഇ 10,12 ക്ലാസുകളിലെ പരീക്ഷാതിയതികളില് മാറ്റം : പുതിയ ടൈംടേബിള് പ്രസിദ്ധീകരിച്ചു\nജീവിക്കാന് ഏറ്റവും എളുപ്പമുള്ള നഗരങ്ങളുടെ പട്ടികയില് അഹമ്മദാബാദ് 64.87 സ്കോറുമായി മൂന്നാം സ്ഥാനത്ത് എത്തി. അഹമ്മദാബാദിന് ജീവിതനിലവാരത്തിന്റെ കാര്യത്തില് 57.46 ഉം സാമ്ബത്തിക സുസ്ഥിരതയ്ക്ക് 48.19 ഉം സ്കോറുകള് ലഭിച്ചു.\nഈസ് ഓഫ് ലിവിംഗിന്റെ കാര്യത്തില് സൂറത്ത് രാജ്യത്ത് അഞ്ചാം സ്ഥാനത്താണ്. സൂറത്തിന് ലഭിച്ച ആകെ സ്കോര് 61.73 ആണ്. ജീവിത നിലവാരത്തിന് 57.96, സാമ്ബത്തിക ശേഷിയ്ക്ക് 30.29, സുസ്ഥിരതയ്ക്ക് 62.41 എന്നിങ്ങനെയാണ് സൂറത്തി‌ന്റെ പ്രധാന സ്കോറുകള്. മുനിസിപ്പാലിറ്റിയുടെ പ്രകടനത്തില് രാജ്യത്തെ നഗരങ്ങളില് രണ്ടാം സ്ഥാനത്താണ് സൂറത്ത്. കഴിഞ്ഞ തവണ സൂറത്ത് ജീവിക്കാന് കഴിയുന്ന ഏറ്റവും മികച്ച നഗരങ്ങളുടെ പട്ടികയില് 19-ാം സ്ഥാനത്തായിരുന്നു. എന്നാല് ഈ വര്‍ഷം സൂറത്ത് അഞ്ചാം സ്ഥാനത്തേയ്ക്ക് ഉയ‍ര്‍ന്നു.\nജീവിത നിലവാരത്തിന് 79.50 പോയിന്റ് ലഭിച്ച വഡോദര പട്ടികയിൽ എട്ടാം സ്ഥാനത്താണ്. ഓണ്‍ലൈന് സൗകര്യങ്ങള്, സ്മാര്‍ട്ട് ലൈറ്റിംഗ്, വിദ്യാഭ്യാസം, ആരോഗ്യം എന്നീ മേഖലകളിലെ പുരോഗതിയാണ് വഡോദരയ്ക്ക് പട്ടികയിൽ മുൻ നിരയിൽ ഇടം നേടാൻ സഹായകമായത്.\nsurath vadodara ahammadabad wall best city\nപെണ്‍കുട്ടികളുടെ വസ്ത്രം അഴിപ്പിച്ച് സ്വകാര്യഭാഗങ്ങളില് വിരലുകള് കടത്തി പരിശോധന; വീണ്ടും വിവാദമായി വസ്ത്രമഴിക്കല്\nFeb 21, 2020, 01:01 pm IST\nഅഹമ്മദാബാദിലെ മതില് പണി : സുഡാപ്പികളും അന്തം കമ്മികളും പ്രചരിപ്പിക്കുന്ന വാദം തെറ്റ് … യാഥാര്‍ത്ഥ്യം എന്താണെന്ന് വ്യക്തമാക്കി മുന് ഡിജിപി ടി.പി.സെന് കുമാര് : കേരള മുഖ്യന് ചെയ്തതുപോലെ ആന മണ്ടത്തരങ്ങളല്ല അവിടെ ചെയ്യുന്നത്\nFeb 18, 2020, 11:25 pm IST\nസ്വന്തം നാട്ടിലെ പ്രളയബാധിതരോടൊപ്പം ചേര്‍ന്ന് യൂസഫ് പഠാന്; ഭക്ഷണം വെച്ചു വിളമ്പുന്ന വീഡിയോ ഏറ്റെടുത്ത് സോഷ്യല് മീഡിയ\nAug 4, 2019, 10:01 pm IST\nMar 9, 2019, 02:24 pm IST


ബാഴ്സക്ക് ലാലിഗ നഷ്ടമാകാൻ കാരണം താനല്ലെന്ന് സെറ്റിയൻ\nലാലിഗ കിരീടപ്പോരാട്ടത്തിൽ ബാഴ്സ രണ്ടാം സ്ഥാനത്ത് എത്തിയതിനെക്കുറിച്ചു സംസാരിച്ച് പരിശീലകൻ സെറ്റിയൻ. കിരീടം നഷ്ടമാവുകയാണെങ്കിൽ അതിന്റെ പൂർണമായ കാരണം താനല്ലെന്നാണ് സെറ്റിയൻ പറയുന്നത്. അതേ സമയം എതിരാളികളായ റയൽ മാഡ്രിഡിനെ അദ്ദേഹം പ്രശംസിക്കുകയും ചെയ്തു. ലാലിഗ മത്സരത്തിനു മുൻപുള്ള പത്ര സമ്മേളനത്തിൽ സംസാരിക്കുകയായിരുന്നു അദ്ദേഹം.\n“ബാഴ്സ രണ്ടാം സ്ഥാനത്തേക്കു പോയതിന്റെ കുറച്ച് ഉത്തരവാദിത്വം ഞാൻ ഏറ്റെടുക്കും. എന്നാൽ അതു മുഴുവൻ എന്റെ കുഴപ്പം കൊണ്ടല്ല. പരിശീലകരാണ് ഇത്തരം അവസരങ്ങളിൽ വളരെയധികം വിമർശനങ്ങൾക്കു വിധേയമാകുക. സമനില വഴങ്ങിയ മൂന്നു മത്സരങ്ങളിൽ ടീമിന്റെ പ്രകടനം മോശമാണെന്നും ഞാൻ ചിന്തിക്കുന്നില്ല.”\n⚽ Setién: "LaLiga todavía no está perdida, seguiremos peleando hasta el final"\n???? "Creo que no lo he hecho tan mal, el rival lo ha ganado todo"https://t.co/OnkJgdjE92\n— Tiempo de Juego (@tjcope) July 15, 2020\n“റയലിനെ ഇക്കാര്യത്തിൽ ഞാൻ വളരെയധികം അംഗീകരിക്കുന്നു. സീസൺ പുനരാരംഭിച്ചതിനു ശേഷം എല്ലാ മത്സരങ്ങളിലും അവർ വിജയം നേടി. അതേ സമയം ബാഴ്സലോണയെ റൊട്ടേഷൻ നടത്താത്തതുൾപ്പെടെയുള്ള പ്രശ്നങ്ങൾ ബാധിച്ചുവെന്നാണ് ഞാൻ കരുതുന്നത്.” സെറ്റിയൻ പറഞ്ഞു.\nനിലവിൽ രണ്ടു മത്സരങ്ങൾ മാത്രം ബാക്കി നിൽക്കെ ലാലിഗ കിരീടം റയലിന് ഒരു വിജയം മാത്രം അകലെയാണ്. കഴിഞ്ഞ രണ്ടു തവണയും ലാലിഗ കിരീടം ബാഴ്സലോണയാണ് നേടിയത്. ഇത്തവണ കിരീടം നഷ്ടമാകുന്നത് ടീമിന് കനത്ത തിരിച്ചടിയാണ്.


നെല്ലും മീനും പച്ചക്കറിയും കൃഷിയില് വിജയഗാഥ രചിച്ച് അസീസ് • Suprabhaatham\nനെല്ലും മീനും പച്ചക്കറിയും കൃഷിയില് വിജയഗാഥ രചിച്ച് അസീസ്\nഅംജദ് ഖാന് റശീദി\nFebruary 9, 2018 | 8:30 am IST\nകോടഞ്ചേരി: കൃഷിയില്‍നിന്ന് ലഭിക്കുന്ന സുഖം മറ്റൊന്നില്‍നിന്നും കിട്ടില്ലെന്നാണ് നൂറാംതോട് ചന്ദനപ്പുറത്ത് അസീസ് പറയുന്നത്. പന്ത്രണ്ടാം വയസില് പാടത്തിറങ്ങിയ അസീസിന് കൃഷിയുടെ സമയമാകുമ്പോള് ഇരിക്കപ്പൊറുതിയില്ല.\nവര്‍ഷങ്ങളായി പേഴുംകണ്ടിയില് കൃഷി ചെയ്തിരുന്ന അസീസ് കുറച്ച് വര്‍ഷമായി നെല്‍കൃഷിയില് നിന്നുമാറി ഓട്ടോ തൊഴിലാളിയായി മാറിയിരുന്നെങ്കിലും കൃഷിയോടുള്ള സ്‌നേഹം ഈ കര്‍ഷകന് മറന്നിരുന്നില്ല. ഓട്ടോയോടിക്കുന്നതിനൊപ്പം ഇക്കൊല്ലം പേഴുംകണ്ടി വയലിലെ തരിശായി കിടന്നിരുന്ന ഒന്‍പത് ഏക്കര് വയലാണ് തന്റെ കഠിനപ്രയത്‌നത്താല് കതിരണിയിച്ചത്.\nവയലിന് സമീപമുള്ള രണ്ടു കുളങ്ങളില് മത്സ്യകൃഷിയും വീടിനോട് ചേര്‍ന്നുള്ള ഒന്നരയേക്കറില് പച്ചക്കറികൃഷിയും അസീസ് ചെയ്യുന്നുണ്ട്.\nഏതൊരു കര്‍ഷകനേയും കൃഷി ചെയ്യാന് പ്രേരിപ്പിക്കുന്ന വിസ്മയ കാഴ്ചയാണ് നെല്ലും മീനും പിന്നെ പച്ചക്കറിയും നിറഞ്ഞു നില്‍ക്കുന്ന ഇദ്ദേഹത്തിന്റെ കൃഷിയിടം. മുണ്ടോന്, ചെമ്പാവ്, തവളക്കണ്ണന് എന്നീ നാടന് ഇനങ്ങള് കൃഷി ചെയ്തു വന്നിരുന്ന വയലില് ഇക്കൊല്ലം കൃഷിഭവനില്‍നിന്ന് ലഭിച്ച ജയ നെല്‍വിത്തും വയനാട്ടില് നിന്ന് വാങ്ങിയ ആതിരയുമാണ് കൃഷി ചെയ്യുന്നത്.\nവയല് ഉഴുതു മറിക്കുന്ന ഘട്ടത്തിലും കൊയ്ത്ത്, മെതിക്കല് മുതലായ ഘട്ടങ്ങളിലും യന്ത്രങ്ങളുടെ സഹായമുണ്ട്.\nകൊടുവള്ളി മാര്‍ക്കറ്റിലും കിഴക്കോത്ത് മാനിപുരം ഭാഗങ്ങളിലുള്ള അരി മില്ലുകാര്‍ക്കുമാണ് നെല്ല് വില്‍ക്കുന്നത്.\nകോടഞ്ചേരി പഞ്ചായത്തിലെ മത്സ്യ വികസന ഏജന്‍സിയുടെ ആഭിമുഖ്യത്തില് നടത്തുന്ന മത്സ്യ സമൃദ്ധി പദ്ധതിയില് ലഭ്യമായ മത്സ്യ വിത്തുകള് ഉപയോഗിച്ചാണ് വയലിനോടനുബന്ധിച്ചുള്ള കുളങ്ങളില് മത്സ്യകൃഷി ചെയ്യുന്നത്. ലഭിച്ച’തിലാപ്പിയ’മത്സ്യങ്ങളാണ് രണ്ടു കുളങ്ങളിലുമുള്ളത്.\nമത്സ്യം വളര്‍ത്തുന്ന കുളത്തില് നിന്നെടുക്കുന്ന പോഷക സമ്പന്നമായ ജലം നെല്‍കൃഷിക്കും പച്ചക്കറിക്കും ഉപയോഗിക്കുന്നത് വളപ്രയോഗത്തിന്റെ ഗുണവും നല്‍കുന്നു.\nനെല്ലും മീനും കഴിഞ്ഞ് പച്ചക്കറി കൃഷിയാണ് ഇദ്ദേഹം വരുമാന മാര്‍ഗമായി കാണുന്നത്. നെല്‍കൃഷിയോട് ചേര്‍ന്ന് പയര്, പാവല് തോട്ടങ്ങള് ഈ കര്‍ഷകന്റെ കൃഷിയിലെ പ്രാവീണ്യം വെളിവാക്കുന്നതാണ്. ആവശ്യക്കാര്‍ക്ക് ഉപദേശം നല്‍കാനും ഈ കര്‍ഷകന് തയാറാണ്. 9495030654.


Interview with Jose Pellissery - Malayalam Filmibeat\nഹിറ്റായതിനെ പരമാവധി പിഴിയുക - ജോസ് പെല്ലിശ്ശേരി...2\n| Updated: Thursday, July 26, 2012, 16:41 [IST]\nപിന്നെയദ്ദേഹം നാടകരംഗത്തെ ഒരനുഭവം പറഞ്ഞു. പണ്ട് നാടകം കണ്ട ശേഷം ഒരാള് സംവിധായകനോടു പറഞ്ഞു, ക്ലൈമാക്സ് ഇങ്ങനെയല്ല ഞങ്ങള് പ്രതീക്ഷിച്ചത്. എടുത്തടിച്ച പോലെ വന്നു, സംവിധായകന്റെ മറുപടി പ്രതീക്ഷിക്കാന് തനിക്കെന്താ അവകാശം? നമ്മുടെ പല സംവിധായകര്‍ക്കും ഈ ധൈര്യം നഷ്ടപ്പെട്ടു. അതുകൊണ്ട് ജനത്തിനിഷ്ടപ്പെടുന്നതെന്ന വിശ്വാസത്തോടെ ചിലത് നല്‍കുന്നു. പ്രതീക്ഷകള് എപ്പോഴും വിജയിക്കണമെന്നില്ലല്ലോ?\nമലയാളത്തില് ചാനലുകളുടെ എണ്ണം കൂടുകയാണല്ലോ, എന്താവും ഫലം?\nമലയാളത്തിലെ ചാനലുകളുടെ എണ്ണം വര്‍ദ്ധിക്കുന്നതിനെ പ്രതീക്ഷയോടെയാണ് പെല്ലിശ്ശേരി കാണുന്നത്. ചാനലുകള് കൂടുന്നതോടെ അവസരങ്ങള് കൂടും. പക്ഷേ എന്നു വിചാരിച്ച് വാരിവലിച്ച് അഭിനയിക്കാന് അദ്ദേഹം ആഗ്രഹിക്കുന്നില്ല.\nസെലക്ടീവാകണം. നല്ല വേഷങ്ങള് തിരഞ്ഞെടുത്ത് അഭിനയിക്കണം. തന്നെയിനി ടിവിയില് കണ്ടു പോകരുതെന്ന് പ്രേക്ഷകരെക്കൊണ്ട് പറയിക്കരുത്.\nസീരിയല് രംഗത്ത് ലൈംഗിക ചൂഷണം വര്‍ദ്ധിക്കുന്നെന്നാണല്ലോ ആരോപണം?\nസീരിയല് രംഗത്തെ അങ്ങനെ അടച്ചാക്ഷേപിക്കുന്നത് ശരിയല്ല. സമീപകാലത്തുണ്ടായ വാണിഭക്കേസുകളില് മറ്റു രംഗങ്ങളിലുമുളള ധാരാളം പേര് ഉള്‍പ്പെട്ടിരുന്നു. പിന്നെ സീരിയല് രംഗത്തുളളവര്‍ക്ക് പ്രശസ്തിയും വാര്‍ത്താ പ്രാധാന്യവുമുളളതിനാല് അവര് ഹൈലൈറ്റ് ചെയ്യപ്പെടുന്നു പിന്നെ കലാകാരന്മാര്‍ക്കെപ്പോഴും ഇത്തരം ചില ബലഹീനതകള് കാണുമല്ലോ? കണ്ണിറുക്കി അദ്ദേഹം പറഞ്ഞു നിര്‍ത്തി.\nസൂര്യാ ടിവിയിലെ വാവ, സ്വയംവരം, യന്ത്രമീഡിയയുടെ പുതിയ സീരിയല്, കൈരളിയിലെ മീശമ്മാവനും ലോകവും എന്ന ടെലിസ്ക്കിറ്റ്, പെല്ലിശ്ശേരി തിരക്കില് തന്നെ.


കൊച്ചിരാജാവിലെ ജഗതിച്ചേട്ടന്റെ പടക്കുതിര വയനാട്ടിലുണ്ട്? | Wayanad Vision\nBy NEWS DESK\t Last updated Oct 22, 2021\nമോറിസ് എന്ന കാറിനെക്കുറിച്ച് ചുരുക്കം ചില ആളുകള്‍ക്ക് മാത്രമേ അറിയാന് സാധ്യതയുള്ളു. പഴമക്കാര്‍ക്ക് ചിലപ്പോള് പെട്ടന്ന് മനസ്സിലാകും. പുതുമക്കാര്‍ക്ക് മനസ്സിലാവാന് ഒറ്റവഴി. കൊച്ചിരാജാവ് എന്ന ചിത്രത്തില് ജഗതി ചേട്ടന് ലോറിയുടെ മുകളില് കെട്ടിവെച്ച് സഞ്ചരിക്കുന്ന മുട്ടക്കാര്. ഈ കാര് പായും പുലിയായി ഇപ്പോള് വയനാട്ടിലുണ്ട് 70 വര്‍ഷം പഴക്കമുള്ള മോറിസിനെ സ്വന്തമാക്കിയിരിക്കുന്നത് ന്യൂജന് പയ്യനായ ശരത്താണ്.\nപഴയ തലമുറക്കാരനാണെങ്കിലും പ്രൗഢിയിലും ഗാംഭീര്യത്തിലും മോറിസ് ഇന്നും മുന്‍നിരയിലെന്നത് ഏതൊരു വാഹന പ്രേമിയും അത്ഭുതപ്പെടുത്തുന്ന കാര്യമാണ്. ചെറുപ്പകാലം മുതലേ ഈ വാഹനത്തോടുള്ള ഇഷ്ടം തന്നെയാണ് 70 വര്‍ഷം പഴക്കമുള്ള മോറിസ് മൈനറിനെ സ്വന്തമാക്കാന് കല്‍പ്പറ്റ സ്വദേശിയായ ശരത്ത് ശങ്കറിനെയും പ്രേരിപ്പിച്ചത്.\nക്ലാസിക് കാറുകളെക്കുറിച്ച് ഓര്‍ക്കുമ്പോള് തന്നെ നമ്മുടെ മനസിലേക്ക് ഓടിയെത്തുക അംബാസഡര് എന്ന കാറായിരിക്കും. എന്നാല് അംബാസഡര് ഇന്ത്യയില് വരുന്നതിന് മുമ്പുതന്നെ മോറിസ് മൈനര് എന്ന പേരില് മറ്റൊരു മോഡല് വില്‍പ്പനയ്ക്ക് എത്തിച്ചിരുന്നു. ഇത് അക്കാലത്ത് വളരെ പ്രചാരമുള്ള ഒരു കാറായിരുന്നു. 10 ലക്ഷത്തിലധികം യൂണിറ്റുകള് വിറ്റ ആദ്യത്തെ ബ്രിട്ടീഷ് കാറെന്നെ പ്രത്യേകതയും മോറിസ് മൈനര് എന്ന ഈ കുഞ്ഞന് വണ്ടിക്കുണ്ട്.\nകല്‍പ്പറ്റയില് ബിസിനസ് ചെയ്തുവരുന്ന ശരത്ത് ശങ്കര്6മാസം മുമ്പ് ഊട്ടിയിലേക്ക് യാത്ര പോയപ്പോഴാണ് മോറിസിനെ സ്വന്തമാക്കിയത്. ഇപ്പോള് നാട്ടിലും വീട്ടിലും ഈ കുഞ്ഞന് കാറാണ് താരം. റോഡിലേക്ക് ഇറങ്ങുന്ന മോറിസ് മൈനറിനെ കാണുന്നവരെല്ലാം ഒരു മിനിറ്റ് നോക്കിനില്‍ക്കും. പലരും കുഞ്ഞന് കാറിന്റെ ചിത്രം ഫോണില് പകര്‍ത്താനും മറക്കില്ല. ചെറുപ്പം മുതലേയുള്ള ആഗ്രഹമാണ് മോറിസ് മൈനര് വാങ്ങാന് പ്രേരിപ്പിച്ചതെന്ന് ശരത് പറയുന്നു.\nമോറിസ് കൂടാതെ വില്ലിസ് ജീപ്പും ഹാര്‍ലി ഡേവിഡ്സണും ശരത്തിന്റെ പക്കലുണ്ട്. ഞായറാഴ്ചകളില് സ്ഥിരമായി കൂട്ടുകാരുമൊത്ത് യാത്ര പോകുന്നതും ഈ കാറിലാണ്. അതേസമയം കാറില് ചെറിയ രീതിയില് മിനുക്കുപണികള് കൂടി എടുക്കാനുണ്ടെന്നും ശരത് പറഞ്ഞു. മോറിസ് മൈനര് കൊണ്ട് ഗോവയ്ക്ക് യാത്ര പോകാനാണ് ശരത്തിന്റെ അടുത്ത ലക്ഷ്യം.\ncarkerala car shopeskerala newskerala old car collectionsMorris MinorMorris Minor carMorris Motors Limitedwayanad car shopes\nവോക് ഇന്’ മദ്യഷോപ്പുകള് ആലോചിക്കണം: ഹൈക്കോടതി\nജില്ലയില് ഇന്ന് 260 പേര്‍ക്ക് കൊവിഡ്\nഅപകട ഭീഷണിയായി വന്‍മരത്തിന്റെ ശിഖരങ്ങള് മുറിച്ചു…\nഹാരിസണ് മലയാളം എസ്റ്റേറ്റില് തൊഴിലെടുത്തിരുന്ന സ്ത്രീ…\nകൊവിഡ് പ്രതിരോധ പ്രവര്‍ത്തനങ്ങള്‍ക്ക് ഇനി പൊലീസ്\nഐഎന്റ്റിയുസി അവകാശ സംരക്ഷണ ധര്‍ണ്ണ സമരം സംഘടിപ്പിച്ചു


ബാധ്യത തീർക്കാന് മകളെയും ഭാര്യയെയും കൂട്ടുകാരന് കൈമാറി - MALABAR FLASH\nHome Kerala Kollam News rape കേരളം കേരള വാര്‍ത്ത ബാധ്യത തീർക്കാന് മകളെയും ഭാര്യയെയും കൂട്ടുകാരന് കൈമാറി\nബാധ്യത തീർക്കാന് മകളെയും ഭാര്യയെയും കൂട്ടുകാരന് കൈമാറി\nകൊല്ലം: തെൻമലയില് പതിനാറുകാരി പീഡിപ്പിക്കപെട്ട സംഭവത്തില് പുറത്തുവരുന്നത് ഞെട്ടിക്കുന്ന വിവരങ്ങള്. പണമിടപാടിലെ ബാധ്യത പരിഹരിക്കാന് പെണ്‍കുട്ടിയെയും അമ്മയെയും അച്ഛന് കൂട്ടുകാരന് കൈമാറിയതായി തെളിഞ്ഞു.[www.malabarflash.com]\nപല സ്ഥലങ്ങളില്‍വച്ച് നിരവധിതവണ പെണ്‍കുട്ടി പീഡനത്തിന് ഇരയായി. കേസില് അമ്മയും ബന്ധുവും അറസ്റ്റിലായെങ്കിലും അച്ഛന് ഉള്‍പ്പെടെയുള്ള മൂന്നുപേര് ഒളിവിലാണ്.\n2016 മുതല് അച്ഛന്റെ സുഹൃത്തും ബന്ധുവും അയല്‍വാസിയും നിരവധി തവണ പീഡിപ്പിച്ചെന്നാണ് പെണ്‍കുട്ടിയുടെ മൊഴി. പണമിടപാടിലെ ബാധ്യത തീര്‍ക്കാന് അച്ഛന് കണ്ടെത്തിയ മാര്‍ഗമാണ് ഭാര്യയെയും മകളെ കൂട്ടുകാരന് കൈമാറുക എന്നത്.\nകൊല്ലം പുളിയറയിലെ ഫാം ഹൗസില് പെണ്‍കുട്ടിയെയും അമ്മയെയും താമസിപ്പിച്ച അച്ഛന്‍റെ സുഹൃത്ത് നിരവധിതവണ പീഡിപ്പിച്ചു. ഇതെല്ലാം തന്‍റെ അറിവോടെയാണെന്ന് കുട്ടിയുടെ അമ്മയും സമ്മതിച്ചു.\nരക്ഷപ്പെടുത്താന് അമ്മൂമ്മ നടത്തിയ ശ്രമവും പരാജയപ്പെട്ടു. പെണ്‍കുട്ടിയെ അമ്മുമ്മ കൂട്ടിക്കൊണ്ടുപോയെങ്കിലും അമ്മയും അച്ഛനും നിര്‍ബന്ധപൂര്‍വം വീണ്ടും തെന്മലയിലേക്ക് കൂട്ടിക്കൊണ്ടുപോയി. അവിടെവച്ചാണ് അയല്‍വാസിയും ബന്ധുവും പീഡിപ്പിച്ചത്.


അംഗനേ.. ചാരുശീലേ… നൃത്തച്ചുവടുകളുമായി മഞ്ജു വാര്യർ; ജാക്ക് n ജില്ലിലെ പുതിയ ഗാനം കാണാം; വീഡിയോ – CinemaDaddy\nHome»Videos»Songs»അംഗനേ.. ചാരുശീലേ… നൃത്തച്ചുവടുകളുമായി മഞ്ജു വാര്യർ; ജാക്ക് n ജില്ലിലെ പുതിയ ഗാനം കാണാം; വീഡിയോ\nAngane song from Manju Warrier - Santosh Sivan movie Jack N Jill\nപ്രേക്ഷകരുടെ കണ്ണുകളിൽ എന്നും അത്ഭുതം നിറക്കുന്ന ഒന്നിനൊന്ന് വ്യത്യസ്ഥമായ ഫ്രെയിമുകളിലൂടെ പ്രേക്ഷകർക്ക് വേറിട്ട ദൃശ്യാനുഭവങ്ങൾ സമ്മാനിക്കുന്ന വ്യക്തിയാണ് സന്തോഷ് ശിവൻ. അദ്ദേഹം സംവിധാനം നിർവഹിക്കുന്ന പുതിയ മലയാള ചലച്ചിത്രമായ ജാക്ക് n ജില്ലിലെ അംഗനേ എന്ന മനോഹരഗാനം പുറത്തിറങ്ങി. ഗോപി സുന്ദർ ഈണമിട്ട ഗാനം ആലപിച്ചിരിക്കുന്നത് സിതാരയാണ്. ഹരിനാരായണൻ ബി കെയുടേതാണ് വരികൾ. കോമഡിയും ആക്ഷനും എല്ലാം കൊണ്ടും ഒരു പക്കാ എന്റർടൈനർ തന്നെയാണ് ചിത്രമെന്ന് ഇതിന് മുൻപ് പുറത്തിറങ്ങിയ ടീസർ പോലെ തന്നെ ഈ ട്രെയ്‌ലറും ഉറപ്പ് നൽകുന്നുണ്ട്. മലയാളത്തിൽ ഇന്നേവരെ പരീക്ഷിച്ചിട്ടില്ലാത്ത ഒരു പ്രമേയമായിരിക്കും ഇതെന്നും സൂചന നൽകുന്നുണ്ട്.\nപ്രേക്ഷകരെ ഏറെ രസിപ്പിക്കുന്ന ഒരു ചിത്രം തന്നെയായിരിക്കും ജാക്ക് n ജില്ലെന്ന് ഉറപ്പ് നൽകി നേരത്തെ ഫസ്റ്റ്ലുക്ക് പോസ്റ്റർ പുറത്തിറങ്ങിയിരുന്നു. ഫസ്റ്റ്‌ലുക്ക് പോസ്റ്ററിൽ ഒരു ദേവിയുടെ ഗെറ്റപ്പിൽ സ്‌കൂട്ടർ ഓടിക്കുന്ന മഞ്ജു വാര്യരെയാണ് കണ്ടത്. ചിത്രത്തിലെ കിം കിം എന്ന ഗാനവും ഏറെ വൈറലായിരുന്നു. ഗോകുലം ഗോപാലൻ. സന്തോഷ് ശിവൻ, എം പ്രശാന്ത് ദാസ് എന്നിവർ ചേർന്നാണ് സയൻസ് ഫിക്ഷൻ കോമഡി ഗണത്തിൽപ്പെടുന്ന ചിത്രമായ ജാക്ക് n ജിൽ നിർമ്മിച്ചിരിക്കുന്നത്. മഞ്ജു വാര്യർ നായികയാകുന്ന ചിത്രത്തിൽ സൗബിൻ ഷാഹിർ, നെടുമുടി വേണു, ഇന്ദ്രൻസ്, ബേസിൽ ജോസഫ്, കാളിദാസ് ജയറാം, അജു വർഗീസ്, സേതുലക്ഷ്‌മി, ഷായ്‌ലി കിഷൻ, എസ്ഥേർ അനിൽ തുടങ്ങിയ മികച്ചൊരു താരനിര അണിനിരക്കുന്നുമുണ്ട്. മെയ് 20ന് ചിത്രം തീയറ്ററുകളിൽ പ്രദർശനത്തിന് എത്തും. ജോയ് മൂവി പ്രോഡക്ഷൻസാണ് ചിത്രം തീയറ്ററുകളിൽ വിതരണത്തിന് എത്തിക്കുന്നത്.\nറാം സുരേന്ദറും ഗോപി സുന്ദറും ജയിക്സ് ബിജോയിയും ചേർന്നാണ് ബി കെ ഹരിനാരായണനും റാം സുന്ദരും വരികൾ എഴുതിയ ചിത്രത്തിലെ ഗാനങ്ങൾക്ക് സംഗീതം നൽകിയിരിക്കുന്നത്. കൃഷ്ണമൂർത്തിയാണ് എക്സിക്യൂട്ടീവ് പ്രൊഡ്യൂസർ. തിരക്കഥ: സന്തോഷ് ശിവൻ, അജിൽ എസ് എം, സുരേഷ് രവിന്ദ്രൻ, സംഭാഷണം: വിജീഷ് തോട്ടിങ്ങൽ, പ്രൊഡക്ഷൻ എക്സിക്യൂട്ടീവ്: രാജേഷ് മേനോൻ, വിനോദ് കാലടി, നോബിൾ ഏറ്റുമാനൂർ, അസിസ്റ്റന്റ് ഡയറക്ടർസ്: ജയറാം രാമചന്ദ്രൻ, സിദ്ധാർഥ് എസ് രാജീവ്, മഹേഷ് ഐയ്യർ, അമിത് മോഹൻ രാജേശ്വരി, അജിൽ എസ്എം, അസോസിയേറ്റ് ഡയറക്ടർ: കുക്കു സുരേന്ദ്രൻ, പ്രൊഡക്ഷൻ കൺട്രോളർ: അലക്സ് ഇ കുര്യൻ, ആർട്ട് ഡയറക്ടർ: അജയൻ ചാലിശ്ശേരി, എഡിറ്റർ: രഞ്ജിത് ടച്ച് റിവർ, VFX ഡയറക്ടർ & ക്രീയേറ്റീവ് ഹെഡ്: ഫൈസൽ, സൗണ്ട് ഡിസൈൻ: വിഷ്ണു പിസി, അരുൺ എസ് മണി, (ഒലി സൗണ്ട് ലാബ്), സ്റ്റിൽസ് :ബിജിത്ത് ധർമടം, ഡിസൈൻസ്: ആന്റണി സ്റ്റീഫൻ, കോസ്റ്റ്യൂം: സമീറ സനീഷ്, മേക്കപ്പ്: റോണി വെള്ളത്തൂവൽ, ഡിസ്ട്രിബൂഷൻ ഹെഡ്: പ്രദീപ് മേനോൻ, ഡിജിറ്റൽ മാർക്കറ്റിംഗ്: അനൂപ് സുന്ദരൻ, പി ആർ ഓ: വാഴൂർ ജോസ്, ഏ എസ് ദിനേഷ്, ആതിര ദിൽജിത്ത്.\nAngane song from Manju Warrier - Santosh Sivan movie Jack N Jill Esther anil Manju Warrier Santosh Sivan അംഗനേ.. ചാരുശീലേ... നൃത്തച്ചുവടുകളുമായി മഞ്ജു വാര്യർ; ജാക്ക് n ജില്ലിലെ പുതിയ ഗാനം കാണാം; വീഡിയോ\nഞാൻ ഒക്കെ എത്രയോ വട്ടം തോറ്റു..? അപൂർവ്വമായേ വിജയിച്ചിട്ടുള്ളൂ; കൈയ്യടി നേടി മമ്മൂക്കയുടെ പ്രസംഗം; വീഡിയോ\nകുരുന്നുകള്‍ക്കൊപ്പം കിം കിം പാട്ടിന് ചുവടുവച്ച് മഞ്ജു വാര്യര്; വിഡിയോ വൈറല്


ദ ഗ്രേറ്റ് ബഗ്ഗിങ് അഥവാ പരിവാര് കലഹം\nSun Feb 24 2019 06:48:50 GMT+0530 (IST)\nഒരു ബഗ്ഗിങ് വിവാദത്തോടെയാണ് മോദി സര്‍ക്കാരിന്റെ ആദ്യ വര്‍ഷം തുടങ്ങുന്നത്. സര്‍ക്കാര് അധികാരമേറ്റ് രണ്ടു മാസം തികയുന്നതിനുള്ളില്, 2014 ജൂലൈ 26ന്, മോദിക്കു ബദലായി അവതരിക്കുമെന്നു സംഘി മാധ്യമങ്ങള് പ്രവചിച്ചിരുന്ന ഉപരിതല ഗതാഗതമന്ത്രി നിതിന് ഗഡ്കരിയുടെ ഔദ്യോഗിക വസതിയില് ശബ്ദം ചോര്‍ത്തുന്ന ഉപകരണങ്ങള് ഘടിപ്പിച്ചതായി കണ്ടെത്തി. ഇതിനു പിന്നില് സുബ്രഹ്മണ്യന് സ്വാമിയാണെന്നും അമേരിക്കന് ഇന്റലിജന്‍സാണെന്നുമുള്ള കഥകളുണ്ടായി.\nഎന്നാല്, കഴിഞ്ഞ കോണ്‍ഗ്രസ് സര്‍ക്കാരിന്റെ കാലത്ത് സ്ഥാപിച്ചതായിരിക്കാമെന്ന് ബിജെപിയുമായി അടുപ്പമുള്ളവര് അഭ്യൂഹം പരത്തി. സംഭവമേ ഉണ്ടായിട്ടില്ലെന്ന് ഗഡ്കരിയും ആഭ്യന്തരമന്ത്രി രാജ്‌നാഥ് സിങും പറഞ്ഞെങ്കിലും വിശ്വസനീയമായിരുന്നില്ല കാര്യങ്ങള്. മന്ത്രിയുടെ വിവരം ചോര്‍ത്തിയതു സംബന്ധിച്ച് അന്വേഷണം വേണമെന്ന് പ്രതിപക്ഷ പാര്‍ട്ടികള് നിരന്തരം ആവശ്യപ്പെടേണ്ട വിചിത്രമായ സാഹചര്യങ്ങളും ഉണ്ടായി.\nഎന്നാല്, സര്‍ക്കാരിന് എന്തൊക്കെയോ മറയ്ക്കാനുണ്ടായിരുന്നു. ഇവിടെയാണ് മോദി തന്നെ നടത്തിയ ഒളിഞ്ഞുനോട്ടങ്ങളുടെ കഥ വരുന്നത്. മോദി മന്ത്രിമാരെ രഹസ്യമായി നിരീക്ഷിക്കുകയും അവരുടെ വിവരങ്ങള് ചോര്‍ത്തുകയും ചെയ്യുന്നുവെന്ന വിവരം ആദ്യമായി പൊങ്ങിവന്നത് അന്നു പരിസ്ഥിതി മന്ത്രിയായിരുന്ന പ്രകാശ് ജാവ്‌ദേകര് വിദേശയാത്രയ്ക്കായി ജീന്‍സ് ധരിച്ച് എയര്‍പോര്‍ട്ടില് എത്തിയ സംഭവത്തോടെയാണ്. ഔദ്യോഗിക യാത്രയ്ക്കായി വിമാനത്താവളത്തിലെത്തിയ ജാവ്‌ദേകറിനെ മോദി നേരിട്ട് വിളിച്ച് ജീന്‍സ് ധരിച്ചത് ശരിയായില്ലെന്നും ആവര്‍ത്തിക്കരുതെന്നും നിര്‍ദേശിച്ചു.\nഎന്നാല്, ഗഡ്കരിയുടെ വീട്ടില് മാത്രമായിരുന്നു ഉപകരണങ്ങള് കണ്ടെത്തിയത്. ബിജെപിക്കുള്ളില് ഗഡ്കരിയെയായിരുന്നു മോദി പ്രധാന എതിരാളിയായി കണ്ടിരുന്നത്. അതിനു രണ്ടു കാരണങ്ങളുണ്ട്: പ്രധാനമന്ത്രി പദവിയിലേക്ക് മോദിയേക്കാള് ആര്‍എസ്എസ് താല്‍പര്യപ്പെട്ടിരുന്നത് ഗഡ്കരിയെ ആയിരുന്നുവെന്നതാണ് ഇതില് പ്രധാനം. മോദിയെപ്പോലെ അബ്രാഹ്മണനായ ഒരാള് സംഘടനയ്ക്കു മുകളില് വളരാന് ശ്രമിക്കുന്നതില് ആര്‍എസ്എസിന് അത്ര താല്‍പര്യം ഉണ്ടായിരുന്നില്ല. തനിക്കെതിരേ ആര്‍എസ്എസ് ഗൂഢാലോചന നടത്തുന്നുവെന്ന പേടി മോദിക്കും ഉണ്ടായിരുന്നു.\n2017ല് മോദി നാഗ്പൂര് സന്ദര്‍ശിച്ചപ്പോള് തന്നെ തന്റെ താമസസ്ഥലത്ത് വന്നു കാണണമെന്ന് ആവശ്യപ്പെട്ട് മോദി ആര്‍എസ്എസ് തലവന് മോഹന് ഭാഗവതിനു സന്ദേശമയച്ചത് ആര്‍എസ്എസ് നേതൃത്വത്തിന് കടുത്ത അതൃപ്തിയാണ് ഉണ്ടാക്കിയത്. വാജ്‌പേയി പ്രധാനമന്ത്രിയായിരിക്കെ നാഗ്പൂരില് എത്തിയപ്പോള് ആര്‍എസ്എസ് ആസ്ഥാനത്തു ചെന്ന് നേതാക്കളെ കാണാന് മടിച്ചിരുന്നില്ല. മോദിയുടെ നിര്‍ദേശം മോഹന് ഭാഗവത് തള്ളിയെന്നു മാത്രമല്ല, മോദി നാഗ്പൂരിലുള്ള ദിവസം ഭാഗവതും മറ്റ് ആര്‍എസ്എസ് നേതാക്കളും സ്ഥലത്തുനിന്ന് മാറിനില്‍ക്കുകയും ചെയ്തു.\nമോദിയുടെ ഗുജറാത്ത് ലോബി പോലെ മഹാരാഷ്ട്രയിലെ വാണിജ്യവിഭാഗവുമായി നിതിന് ഗഡ്കരിക്കുള്ള ബന്ധമായിരുന്നു മോദിയുടെ രണ്ടാമത്തെ പേടി. ബിജെപിയുടെ പ്രധാന സാമ്പത്തിക സ്രോതസ്സുകളിലൊന്നായി അവരെ ഗഡ്കരി വളര്‍ത്തിക്കൊണ്ടുവന്നത് പാര്‍ട്ടിയില് ഗഡ്കരിയെ ശക്തനാക്കി. എന്നാല്, രണ്ടു ദുരൂഹ മരണങ്ങള് ശത്രുക്കള്‍ക്ക് ആയുധമായി ഗഡ്കരിയുടെ കരിയറിനു മുകളില് കരിനിഴലായി നിന്നിരുന്നു.\n2009ല് യോഗിത താക്കറേയെന്ന9വയസ്സുകാരിയുടെ മൃതദേഹം ഗഡ്കരിയുടെ നാഗ്പൂരിലെ വീട്ടിലെ കാറിനുള്ളില് കണ്ടെത്തിയതായിരുന്നു ഇതിലൊന്ന്. യോഗിതയുടെ മാതാവ് വിമല് താക്കറേ വീട്ടുജോലിക്കാരിയും ഭര്‍ത്താവ് അശോക് ചായക്കച്ചവടക്കാരനുമാണ്. സ്‌കൂളില് നിന്നെത്തി കളിക്കാന് പോയ യോഗിതയെ പിന്നീട് കാണുന്നത് മരിച്ച നിലയില് ഗഡ്കരിയുടെ വീട്ടുവളപ്പില് നിര്‍ത്തിയിട്ടിരുന്ന കാറിനുള്ളിലാണ്. രക്തത്തില് മുങ്ങി യോഗിത കാറില് മരിച്ചുകിടക്കുന്നത് മാതാവ് തന്നെയാണ് കണ്ടത്. താന് കാറിനടുത്തേക്കു ചെല്ലുമ്പോള് ഗഡ്കരിയുടെ പേഴ്‌സനല് അസിസ്റ്റന്റ് സുധീര് ദേവല്‍ഗാവോന്‍കറും ഗഡ്കരിയുടെ മകന് നിഖില് ഗഡ്കരിയും അയല്‍ക്കാരനായ ഡോ. പരഞ്ച്‌പെയും കാറിനടുത്തുണ്ടായിരുന്നുവെന്ന് വിമല് മൊഴി നല്‍കിയിരുന്നു.\nഈ കേസില് പോലിസ് ആദ്യം എഫ്‌ഐആര് രജിസ്റ്റര് ചെയ്യാന് പോലും തയ്യാറായില്ല. പിന്നീട് അപകട മരണത്തിനു കേസെടുത്തു. ഒരു വര്‍ഷം കഴിഞ്ഞ് ബോംബെ ഹൈക്കോടതി അന്വേഷിക്കാന് നിര്‍ദേശിച്ചെങ്കിലും അയഞ്ഞ അന്വേഷണമായിരുന്നു സിഐഡിയുടേത്. ഒരു വര്‍ഷത്തിനു ശേഷം 2013ല് അപകടമാണെന്ന റിപോര്‍ട്ട് നല്‍കി. അത് തള്ളിയ കോടതി വീണ്ടും അന്വേഷിക്കാന് ഉത്തരവിട്ടു. ഈ കേസ് ഇപ്പോഴും അവസാനിച്ചിട്ടില്ല. കേസ് പിന്‍വലിക്കാന് ഭീഷണിയും സമ്മര്‍ദവുമുണ്ടായെന്ന് കുടുംബം പറയുന്നു. വിമലിന്റെ ജോലി നഷ്ടപ്പെട്ടു. വാടകവീട്ടില് നിന്നു കുടുംബം പുറത്തെറിയപ്പെട്ടു. പിതാവ് മദ്യത്തിനടിമയായി. 2004ല് ഗഡ്കരിയുടെ പേഴ്‌സനല് അസിസ്റ്റന്റ് പ്രകാശ് ദേശ്പാണ്ഡെയുടെ ദുരൂഹ മരണമായിരുന്നു രണ്ടാമത്തേത്.\nകാവിപ്പുരയിലെ കള്ളച്ചൂതുകാര് പരമ്പര\nനാളെ: നാഗ്പൂരിലെ വണിക്കുകള് - ഭാഗം 3\nRSS RSS PROPAGANDA rss agenda


Kerala Rains | ബംഗാൾ ഉൾക്കടലിലെ ചക്രവാതച്ചുഴി ന്യൂനമർദ്ദമാകും, ചൊവ്വാഴ്ചയോടെ കനത്ത മഴ | Kerala Rains Depression In Bay Of Bengal Heavy Downpour Expected\nKerala Rains | ബംഗാൾ ഉൾക്കടലിലെ ചക്രവാതച്ചുഴി ന്യൂനമർദ്ദമാകും, ചൊവ്വാഴ്ചയോടെ കനത്ത മഴ\nതെക്ക് കിഴക്കൻ ബംഗാൾ ഉൾക്കടലിൽ സുമാത്ര തീരത്തായാണ് ന്യൂനമർദ്ദം രൂപപ്പെടുന്നത്. ഇത് അതിതീവ്ര ന്യൂനമർദ്ദമായി മാറാനും വടക്കൻ തമിഴ്നാട് തീരത്ത് കരയിൽ പ്രവേശിക്കാനും സാധ്യതയുണ്ടെന്നാണ് കാലാവസ്ഥ നിരീക്ഷണ കേന്ദ്രത്തിന്‍റെ വിലയിരുത്തൽ.\nThiruvananthapuram, First Published Nov 7, 2021, 1:39 PM IST\nതിരുവനന്തപുരം: സംസ്ഥാനത്ത് ചൊവ്വാഴ്ചയോടെ മഴ കനക്കും. വ്യാഴാഴ്ച അഞ്ച് ജില്ലകളിൽ ഓറഞ്ച് അലർട്ട് പ്രഖ്യാപിച്ചു. കോട്ടയം, ഇടുക്കി, പാലക്കാട്, മലപ്പുറം, വയനാട് ജില്ലകളിലാണ് ഓറഞ്ച് അലർട്ട് പ്രഖ്യാപിച്ചത്. ചൊവ്വാഴ്ചയും ബുധനാഴ്ചയും ഒറ്റപ്പെട്ട ശക്തമായ മഴ കിട്ടും. ബംഗാൾ ഉൾക്കടലിലെ ചക്രവാതച്ചുഴി ന്യൂനമർദ്ദമായി മാറുന്നതോടെയാണ് മഴ ശക്തമാകുന്നത്.\nതെക്ക് കിഴക്കൻ ബംഗാൾ ഉൾക്കടലിൽ സുമാത്ര തീരത്തായാണ് ന്യൂനമർദ്ദം രൂപപ്പെടുന്നത്. ഇത് അതിതീവ്ര ന്യൂനമർദ്ദമായി മാറാനും വടക്കൻ തമിഴ്നാട് തീരത്ത് കരയിൽ പ്രവേശിക്കാനും സാധ്യതയുണ്ടെന്നാണ് കാലാവസ്ഥ നിരീക്ഷണ കേന്ദ്രത്തിന്‍റെ വിലയിരുത്തൽ. ഇതിന്‍റെ സ്വാധീനഫലമായാണ് കേരളത്തിലും മഴ കനക്കുക.\nചെന്നൈയിൽ ഇപ്പോൾത്തന്നെ കനത്ത മഴയാണ് അനുഭവപ്പെടുന്നത്. നഗരത്തിലെ താഴ്ന്ന ഇടങ്ങളില് പലയിടത്തും വലിയ വെള്ളക്കെട്ടുകൾ രൂപപ്പെട്ടു. മൂന്ന് ജലസംഭരണികളില് നിന്ന് വെള്ളം ഒഴുക്കിവിടുന്നതിനാല് ചെന്നൈയില് പ്രളയ മുന്നറിയിപ്പ് പുറപ്പെടുവിച്ചിട്ടുണ്ട്. നൂറ് കണക്കിന് കുടുംബങ്ങളെ മാറ്റിപ്പാർപ്പിച്ചു.\nനുങ്കമ്പാക്കം, ടി നഗര്, കൊരട്ടൂര് അടക്കം താഴ്ന്ന പ്രദേശങ്ങളിലെ പല വീടുകളിലും വെള്ളം കയറിയിട്ടുണ്ട്. ബംഗാള് ഉള്‍ക്കടലിലെ ന്യൂനമര്‍ദ്ദം കാരണം റെക്കോര്‍ഡ് മഴയാണ് ഇന്നലെ രാത്രി മുതല് ചെന്നൈയില്. സമീപ ജില്ലകളായ ചെങ്കല്‍പ്പേട്ട്, തിരുവള്ളൂര്, കാഞ്ചീപുരം എന്നിവിടങ്ങളിലും ശക്തമായ മഴയാണ്. ചെമ്പരമ്പാക്കം, പൂന്തി, പുഴല് തടാകങ്ങളില് പരമാവധി സംഭരണ ശേഷിയായി. 500 ക്യൂസെക്സ് വെള്ളം തുറന്നുവിടുന്നുണ്ട്.\nതിങ്കളാഴ്ച വൈകിട്ട് വരെ നഗരത്തിൽ റെഡ് അലര്‍ട്ട് പ്രഖ്യാപിച്ചു. മുഖ്യമന്ത്രി സ്റ്റാലിന് പ്രളയാ സാധ്യതാ മേഖലകള് സന്ദര്‍ശിച്ചു. ചെന്നൈയില് മാത്രം അമ്പതോളം ദുരിതാശ്വാസ ക്യാമ്പുകള് തുറന്നിട്ടുണ്ട്. രക്ഷാപ്രവര്‍ത്തനത്തിനായി നഗരത്തിൽ എന്‍ഡിആര്‍എഫിനെ വിന്യസിച്ചു.\nചിത്രം: കേന്ദ്ര കാലാവസ്ഥാ നിരീക്ഷണവകുപ്പ്\nLast Updated Nov 7, 2021, 1:57 PM IST